Skool van R300 m vir spesiale onderrig staan leeg | Maroela Media
Die DA het Dinsdag gesê dat die party uiters teleurgesteld was om te hoor dat die Nokutuhla LSEN-skool (leerlinge met spesiale onderrigbehoeftes – LSEN) in Lyndhurst in Johannesburg, wat verlede jaar al sy deure moes open, steeds nie operasioneel is nie.
Khume Ramulifho, DA woordvoerder van onderwys, het in 'n verklaring die skool as 'n wit olifant wat stof vergaar beskryf.
Volgens Ramulifho het Panyaza Lesufi, LUR vir onderwys in Gauteng (en nuut aangestelde adjunkvoorsitter van die ANC in die provinsie), aangekondig dat die skool operasioneel sal wees teen die begin van die derde kwartaal.
Ramulifho het die skool Dinsdag besoek en gesê hy was geskok om geen leerders of onderwysers by die skool te sien nie.
Dit is volgens hom nie duidelik waarom presies dit die geval is nie aangesien die Stad Johannesburg reeds 'n okkupasie-sertifikaat uitgereik het.
Ramulifho het dit as 'n skande beskryf dat 'n topgehalte skool met broodnodige fasiliteite leeg staan terwyl die leerders wat daar sal skoolgaan "in 'n onveilige pakhuis ingedruk is in Marlboro en geen idee het wanneer hul geskuif sal word nie".
"Dié skool van R300 miljoen wat amptelik verlede Oktober geopen is, is verlate en dis duidelik dat daar nie enige instandhouding plaasgevind het nie."
Die DA het onderneem om weer met Lesufi oor die aangeleentheid te skakel.
Talle vas na gewelddadige Limpopo-betoging
Elke projek wat aangepak word is 'n potensiele melkkoei!!
Hoekom die skool bou in die eerste plek? Daar was baie sulke skole in Suid Afrika, waar is diè heen? O wag, ook seker weg gedoen meè?
Mors, mors, mors. Diè regering weet van mors.
Tipies. Wat anders het julle verwag………………………
Ek is hoegnaamd nie verbaas nie – het gewag daarvoor.
Gaan nou seker intrekkers kry.
B van Deventer
Anc kon van absoluut niks sover 'n sukses maak nie. Nou net eenmaal "useless money wasters"! Verskoon maar die Engels.